Dejlig lejlighed, der svarede til billeder og beskrivelse. Rigtig hyggeligt med de smukke malerier overalt i boligen. Skøn tagterrasse. Vores ophold var i december, så der var ikke sol på terrassen i så mange timer, men vi nød det. Dejligt køkken, der var meget veludstyret. Smukke marokkanske fade og skåle. Gode anbefalinger til både indkøb og restauranter, som vi benyttede os af med stor fornøjelse. Lejlighedens beliggenhed er meget tæt på den gamle bydel med mange butikker og restauranter. Stranden er også inden for gåafstand. Kommunikationen med Gitte fungerede fint og med hurtig respons. Indtjekning også meget enkel. Alt i alt en god oplevelse, og jeg kan bestemt anbefale boligen. Vi havde en skøn ferie.